CELEX: 62013CN0060
Language: lv
Date: 2013-02-04 00:00:00
Title: Lieta C-60/13: Prasība, kas celta 2013. gada 4. februārī — Eiropas Komisija/Lielbritānijas un Ziemeļīrijas Apvienotā Karaliste

18.5.2013   
            
            
               LV
            
            
               Eiropas Savienības Oficiālais Vēstnesis
            
            
               C 141/11
            
         Prasība, kas celta 2013. gada 4. februārī — Eiropas Komisija/Lielbritānijas un Ziemeļīrijas Apvienotā Karaliste
   (Lieta C-60/13)
   2013/C 141/19
   Tiesvedības valoda — angļu
   
      Lietas dalībnieki
   
   
      Prasītāja: Eiropas Komisija (pārstāvji — A. Caeiros un L. Flynn)
   
      Atbildētāja: Lielbritānijas un Ziemeļīrijas Apvienotā Karaliste
   
      Prasītājas prasījumi:
   
   
               —
            
            
               atzīt, ka, atsakoties nodot Komisijas rīcībā summu £ 20 061 462,11 saistībā ar muitas maksājumu par svaigiem ķiplokiem, kas aprēķināts, pamatojoties uz kļūdainu informāciju par saistošiem tarifiem, Lielbritānijas un Ziemeļīrijas Apvienotā Karaliste nav izpildījusi Līguma par Eiropas Savienību 4. panta trešajā daļā, Lēmuma 2000/597/EK (1) 8. pantā un Regulas (EK) Nr. 1150/2000 (2) 2., 6., 9., 10. un 11. pantā paredzētos pienākumus;
            
         
               —
            
            
               piespriest Lielbritānijas un Ziemeļīrijas Apvienotajai Karalistei atlīdzināt tiesāšanās izdevumus.
            
         
      Pamati un galvenie argumenti
   
   Savā prasības pieteikumā Komisija apgalvo, ka Apvienotās Karalistes iestādes radīja tradicionālo pašu resursu zaudējumus, izsniedzot dokumentus par saistošu tarifu informāciju bez pienācīgas rūpības, tādējādi ļaujot importēt svaigus Ķīnas ķiplokus, pārsniedzot kvotas. Komisija uzskata, ka, ja ir pieļauta administratīva kļūda un tādēļ kļūdaini netika noteikti pašu resursi, Eiropas Savienībai ir jāiekasē zaudēto pašu resursu summai atbilstoša summa. Līdz ar to Apvienotās Karalistes iestādēm bija jānodod Komisijas rīcībā visa attiecīgā muitas maksājuma summa, kas tiek aplēsta £ 20 061 462,11, kā arī kavējuma procenti atbilstoši Regulas Nr. 1150/2000 11. pantam.
   
      (1)  Padomes 2000. gada 29. septembra Lēmuma 2000/597/EK, Euratom, par Eiropas Kopienu pašu resursu sistēmu (OV L 253, 42. lpp.).
   
      (2)  Padomes 2000. gada 22. maija Regulas (EK, Euratom) Nr. 1150/2000, ar ko īsteno Lēmumu 94/728/EK, Euratom par Kopienu pašu resursu sistēmu (OV L 130, 1. lpp.).